هـیـسـک ءِ نـادراهـی ءُ آئـی ءِ اِلاج
رجـانـکـار : ادَبـی هَـکـیـم
هـیـسـک چـونـیـں نـادراهـی یـے ؟
هـیـسّـک ءِ نـادراهـی مَـردُم ءِ سـیـنَـگ ءَ جـام کـَـنـت ، مَـردُم ءِ نَـپَـسءَ تَـنـک کـَـنـت ، نَـپَـس کـَـشّـگ ءِ وَهـد ءَ مَـردُم ءِ گـُـٹ شـیـزارَگ جَـنـت ، مَـردُم ءَ جَـکّـیـن ایـت ، مَـردُم گـَـپ جَـت نـہ کـَـنـت ، مَـردُم ءَ هَـنـچـو مـارِشـت بـیـت کـہ یَـک گـرانـیـں بـارے مـاں آئـی ءِ سـیـنَـگ ءِ تـہ ءَ اِیـراِنـت.
هـیـسّـک ءِ نـادراهـی چـہ چـونـیـں چـیـزّاں مَـردُم ءَ گِـرایـت ؟
1- دَنـزّ ءُ هـاک مـاں دَپ ءُ پـونـزّ ءَ پُـتـراَنـت ءُ مـاں سـیـنَـگ ءَ اِیـرنِـنـداَنـت رَنـدا آ مـاں سـیـنَـگ ءِ تـہ ءَ مـیـکـروب جـوان بَـنـت.
2- اَتـر ءُ زَبـاد ءِ وَشّـبـو .
3- دَلـوَتـانـی سَـمـات ءِ دَنـزّ ءُ بَـد بـو .
4- چـہ لـوگ ءِ داشـتَـگـیـں دَلـوَت ءُ جـانـداراں چـو کـہ : پَـس ، گـوک هُـشـتِـر ، هَـر ، کـُـچَـک ، پـشّـک ، مُـرگ .
5- بُـهـارگـاه ءِ پُـلاّنـی وَشّـبـو .
6- سـگـریـٹ ءُ چـلـیـمّ ءِ دوُت ءُ آس ءِ دوُت .
7- پـنـسـلـیـن ءِ سـوچِـن ءُ دَرمـان .
8- چـہ دودمـان ( خـانـدان ) ءِ نـیـمَـگ ءَ هَـم بـوُت کـَـنـت کـہ اِے نـادراهـی پـہ چُـک ءُ نـمـاسَـگـاں مـیـراسـے بـہ بـیـت .
9- داکـتَـرانـی رَدیـں پـٹ پـول ءُ اِلاج .
10- پـریـشـانـی ءُ گـَـمـبـاری ءُ دِل نـہ وَشّی .
11- چـہ لَـهـتـے وَراک ءِ وَرَگ ءُ نـوشَـگـی شَـربَـت ءَ هَـم هـیـسّـک ءِ نـادراهـی گِـرایـت .
هَـرچ مَـردُمـے ءِ نـادراهـی چـہ آدگـہ مَـردُم ءِ نـادراهـی پَـرک کـَـنـت گِـهـتِـر اِش اِنـت کـہ داکـتـرمَـردُم ءِ نـادراهـی ءَ پـٹ پـول بـہ کـَـنـت ءُ آئـی ءِ پَـجّـارءَ بـہ زانـت ءُ اِلاج ءِ دَر بـگـیـج ایـت .
اِے گـولـی هَـم پـہ هـیـسّـک ءِ نـادراهـی بـاز شَـرّ اِنـت کـراچـی دَرکـَـپ ایـت بـیـٹـنـی لان ( Betnelan ).
مُـلـکـی اِے دَرمـان هَـم پـہ هـیـسّـک ءِ نـادراهـی ءَ بـاز شَـرّاَنـت .
1- سـیـرک ءِ وَرَگ بـاز شَـرّاِنـت سُـهـب ءَ پـیـش چـہ نـاشـتـہ ءِ وَرَگ ءَ یَـک دانَـگـے سـیـرک جـایَـگ ءُ ایـربَـرَگ بـہ بـیـت یـاں کـوٹـگ ءُ چـوپَـگ بـہ بـیـت ءُ گـوں آپ ءَ وَرَگ بـہ بـیـت. 
2- پـیـمّـازءِ بُـنـے کـَـسـانـیـں چُـنـڈ تـرونـسَـگ بـہ بـیـت ءُ گـوں مُـلـکـی بـیـنَـگ مـاں یَـک دَرپـے ءِ تـہ ءَ ایـر کـنَـگ بـہ بَـنـت هَـمُـک چـار اَدار ءِ سـرءَ یَـک چَـمـچُـکـے وَرَگ بـہ بـیـت یـاں پـیـمّـازّ ءِ آپ دَرکـنَـگ بـہ بَـنـت ءُ گـوں مُـلـکـی بـیـنَـگ ‏ءَ هَـوار کـنَـگ ءُ وَرَگ بـہ بَـنـت.
مُـدام سَـلامـت بـات اِت